فاقت عذراء فطرات مع عائلتها و كل واحد مشا لخدمتو الا هي و لوليا لي بقاو فالدار...فا مادام اليوم عندها روبو قررات تخمل واحد البيت عندها معشش من عام الفيل..طلعات و سدات عليها و مشات لمجر ديال كوافوزها و بدات تجبد الميخالة لي عندها فهاد المجر شي حاجات كاعما معروفة شنو هي و المكياج شي مهرس شي داز تاريخو خوات كاع داكشي فميكة كحلة و بدات تمسح فالمجر حتى قاداتو و دازت للماريو ديالها الحوايج كلهوم ملويين و مدكسين بحالا مدابزين بدات تجبد و تلوح فوق الناموسية حتى لمحات العلبة ديال الفستان الأحمر لي كان سبابها فالتقرب من قوس لاحت لي فيديها و تقدمات حتى جبداتو..حلاتو و هزات الفستان تتشوف فيه و ابتسامة إعجاب ترسمات على فمها جاو من موراها ذكراياتها معاه حتال الذكرى الأخيرة لي هي البوسة و الوردة..حطات يديها على حنكها تتحاول تفكر داك الاحساس هو ماشي بحال البوسة ديال الحنك ديال السلام مع العيالات..مختلف بزاف احاسيس كتيرة وصلاتها فديك البوسة و حتى فاش حط يدو على شعرها اهتمام عمرها شعرات بيه اتجاه اي رجل ولكن اكيد هدا ماشي اي رجل انه رجل برج القوس الإندفاعي في الحب...حطات داك الفستان تتبتاسم غير بوحدها و بلا متحس بدات تتسائل شغيكون تيدير دابا؟؟؟....